Anne Heche

Anne Celeste Heche [heɪtʃ] () oli yhdysvaltalainen näyttelijä. Hänet palkittiin Daytime Emmyllä kaksoisroolistaan saippuasarjassa Another World. Hän oli pääroolissa sarjassa Teoria miehistä ja näytteli myös useissa menestyselokuvissa 1990-luvulla.

Heche tunnetaan myös myrskyisästä yksityiselämästään, johon kuului rikkinäinen lapsuus, päihdeongelmat ja 1990-luvun loppuun ajoittunut kohusuhde Ellen DeGeneresin kanssa.

 Perhetausta ja nuoruus 
Anne Heche syntyi Ohion Aurorassa vuonna 1969. Hänen vanhempansa olivat konservatiivikristittyjä; isä Don Heche oli baptistien kuoronjohtaja ja äiti Nancy oli kotiäitinä. Heche oli nuorin viidestä sisaruksesta. Hänen lapsuudessaan perhe muutti usein ympäri Ohioa ja myöhemmin New Jerseyä. Heche oli 13-vuotias, kun hänen isänsä kuoli aidsiin. Hänen mukaansa isä oli saanut sairauden homoseksistä ja salannut homoseksuaalisuutensa perheeltään. Heche väitti myös isänsä raiskanneen hänet lapsena useasti ja saaneensa isältään sukuelinherpeksen. Perheen muut jäsenet kiistivät väitteet.

Hechen isän kuolema jätti perheen taloudelliseen pulaan, vaikka tämä oli jo ollut asumuserossa perheestään. Heche löysi töitä ravintolateatterista, jossa hän ansaitsi 100 dollaria viikossa. Heche muisteli: ”Löysin taivaan näyttämöltä. Minulle annettiin mahdollisuus kokea iloa ja elämää, jota ei ollut perheessäni”.

Kolme kuukautta isän kuoleman jälkeen Hechen isoveli Nathan kuoli 18-vuotiaana auto-onnettomuudessa. Heche arveli myöhemmin veljensä kuolemaa itsemurhaksi. Hän muutti tapahtuman jälkeen äitinsä ja sisarensa Abigailin kanssa yhden makuuhuoneen asuntoon Chicagoon lähelle sukulaisiaan. Heche kävi Chicagossa edistyksellistä Francis W. Parker Schoolia, jossa hän jatkoi aktiivisesti näyttelemistä draamakursseilla. Kun hän oli 16-vuotias, kykyjenetsijä huomasi hänet koulunäytelmässä ja tarjosi koekuvausta saippuasarjaan As the World Turns. Heche kävi New Yorkissa koe-esiintymässä, ja hänelle tarjottiin osaa. Heche ei kuitenkaan voinut muuttaa New Yorkiin kesken kouluvuoden ja ilman huoltajaa, koska oli yhä alaikäinen, joten hän ei ottanut roolia vastaan.

 Näyttelijänura 
Hechelle tarjottiin toista koe-esiintymistä vuonna 1987, kun hänen viimeinen kouluvuotensa oli lopuillaan. Hän aloitti näyttelijän uransa heti valmistuttuaan high schoolista ja muutti New Yorkiin Another World -saippuasarjaa varten. Hän näytteli Another Worldissa vuosina 1987–1991 ja voitti muun muassa Daytime Emmyn vuonna 1991. Heche näytteli kaksoisroolissa kaksosia, joista toinen oli ystävällinen ja miellyttävä ja toinen hieman ilkeä ja särmikäs. Hän lähti sarjasta neljän vuoden jälkeen, koska ei kokenut saavansa oikeaa uraa saippuasarjan kautta. Seurasi rooleja televisioelokuvissa, jotka veivät Hecheä vähitellen kohti suuria tuotantoja.

Hechen ensimmäinen elokuva oli An Ambush of Ghosts (1993), mutta hänen ensimmäinen merkittävä elokuvansa oli Donnie Brasco (1997). Siinä hän näytteli Johnny Deppin esittämän peitetehtävässä toimineen FBI-agentin vaimoa. Heche oli seuraavaksi mukana muun muassa elokuvissa Tulivuori (1997) ja Wag the Dog – häntä heiluttaa koiraa (1997). Hän oli yhdessä Harrison Fordin kanssa pääroolissa romanttisessa elokuvassa Kuusi päivää, seitsemän yötä (1998). Heche oli hieman aiemmin aloittanut suhteen televisiokoomikko Ellen DeGeneresin kanssa. Elokuva oli lippukassamenestys, mutta Hechen ura kärsi siitä pahoin. Ennakkoluuloja heterosta roolihahmosta ja tosielämän lesboromanssista ruodittiin julkisesti, ja Heche koki tämän vuoksi joutuneensa Hollywoodin mustalle listalle. Heche kertoi myöhemmin, että suhde stigmatisoi hänet niin pahasti, ettei hän saanut vuosikymmeneen tuottajilta lainkaan rooleja.

Hechen 1990-luvun lopun elokuvia olivat Paluu paratiisiin ja Gus Van Santin ohjaama Psycho, joka on Alfred Hitchcockin Psykon uudelleenfilmatisointi. Hechen Broadway-debyytti tapahtui näytelmässä Proof (2002). Komediasta Twentieth Century (2004) Heche sai Tony-palkintoehdokkuuden.

Televisioelokuvasta Gracie’s Choice (2004) Heche oli ehdokkaana Emmyyn. Sen jälkeen hän näytteli perhedraamassa Everwood ja sai vuonna 2006 oman sarjansa Teoria miehistä. Hän näytteli siinä parisuhdeasiantuntijaa, joka pakenee Alaskaan oman suhteensa kariuduttua. Sarja lopetettiin kahden kauden jälkeen.

Hechen 2010-luvun elokuvia ovat esimerkiksi Cedar Rapids (2011) ja Catfight (2017). Televisiossa hän näytteli 2009–2011 HBO:n sarjassa Hung sekä pääroolissa lyhyeksi jääneissä sarjoissa Save Me, Aftermath ja The Brave. Heche lainasi ääntään ensimmäisen kerran animaatioelokuvaan Superman: Doomsday, jossa hän ääninäytteli Lois Lanea.

 Kirja 
Heche julkaisi vuonna 2001 muistelmateoksensa Call Me Crazy, jossa hän kuvailee näyttelijänuransa taustoja, mielenterveysongelmiaan ja lapsuuden kokemuksiaan seksuaalisesta hyväksikäytöstä. Hän kertoi vuonna 2021 suunnittelevansa toista muistelmakirjaa, joka valmistui hieman ennen hänen kuolemaansa.

 Yksityiselämä 
Uransa alkuvuosina 1990-luvulla Heche oli parisuhteessa näyttelijä Steve Martinin sekä Fleetwood Mac -yhtyeen kitaristin Lindsey Buckinghamin kanssa. Hechen suhde koomikko Ellen DeGeneresiin vuosina 1997–2000 sai paljon julkisuutta. Lesbosuhteen paljastuminen aiheutti Hechen ja hänen äitinsä välirikon. Hechen ja DeGeneresin ero oli myös hyvin julkinen, ja Heche sai hermoromahduksen. Hän kärsi harhoista ja hänet toimitettiin psykiatriseen sairaalaan sen jälkeen, kun hän oli pyrkinyt sisälle vieraan ihmisen kotiin. Tuolloin kävi ilmi, että hän oli käyttänyt ekstaasia. Lehdistö kirjoitti suurin otsikoin Hechen romahduksesta ja yleisesti uskottiin, ettei hän enää palaisi näyttelemään. Heche kuitenkin toipui ja onnistui elvyttämään uransa. 

Vuosina 2001–2007 Heche oli naimisissa kuvaaja Coleman Laffoonin kanssa. Heidän poikansa Homer syntyi vuonna 2002. Hechen ja DeGeneresin eron on huhuttu johtuneen Laffoonista. Teoria miehistä -sarjan kuvauksissa Heche rakastui vastanäyttelijäänsä James Tupperiin. Pari seurusteli vuodet 2007–2018. Heille syntyi Atlas-poika maaliskuussa 2009.

Heche on kertonut alkaneensa käydä terapiassa Another World -sarjan kuvausten aikoihin, kun lapsuuden traumat olivat alkaneet nousta pintaan kuuluisuuden myötä. Hän pakeni vaikeita kokemuksiaan yhä enemmän myös päihteisiin ja loi itselleen alter egon Celestian, jota kuvaili Jumalan reinkarnaatioksi.

Elokuussa 2022 Heche joutui auto-onnettomuuteen, kun hän ajoi kovalla ylinopeudella talon seinästä läpi. Kolarissa hän sai vakavia vammoja, ja aivovammojen vuoksi hänet julistettiin aivokuolleeksi. Tapauksesta aloitettiin rikostutkinta, sillä Hechen epäiltiin ajaneen autoa kokaiinin ja mahdollisesti myös fentanyylin vaikutuksen alaisena. Myöhemmässä ruumiinavauksessa paljastui, ettei hänellä ollut elimistössään kokaiinia tai muitakaan huumeita kolarihetkellä.Anne Heche julistettu aivokuolleeksi – poliisi aloitti rikostutkinnan onnettomuudesta, Iltalehti / Sanna Salo, 12.8.2022Näyttelijä Anne Heche järkyttävässä kolarissa – edelleen koomassa, MTV Uutiset, 11.8.2022, viitattu 12.8.2022 Heche kuoli 11. elokuuta, kun hänet todettiin aivokuolleeksi ja julistettiin samalla virallisesti kuolleeksi Kalifornian lain mukaisesti. Heche oli kuollessaan 53-vuotias.

 Filmografia 
 Elokuvat Vuosi Suomenkielinen nimi Alkuperäinen nimi Rooli1993 An Ambush of Ghosts  Denise Huckleberry Finnin seikkailut  The Adventures of Huck Finn  Mary Jane Wilks1994 I’ll Do Anything  Claire Viikkorahat  Milk Money  Betty Kohtalon peliä  A Simple Twist of Fate  Tannyn kaveri 1995  Kuumat setelit  Wild Side  Alex Lee1996  Naarasleijona  The Juror  JulietPie in the Sky  Amy Puhumalla paras  Walking and Talking  Laura1997 Donnie Brasco  Maggie Pistone Tulivuori  Volcano  tri. Amy Barnes Tiedän mitä teit viime kesänä  I Know What You Did Last Summer  Melissa ”Missy” Egan Wag the Dog – häntä heiluttaa koiraa  Wag the Dog  Winifred Ames1998  Kuusi päivää, seitsemän yötä  Six Days, Seven Nights  Robin Monroe Paluu paratiisiin  Return to Paradise  Beth McBridePsycho  Marion Crane 1999  Verikyyneleet  The Third Miracle  Roxane 2000 Auggie Rose  Lucy Brown 2001 Prozac Nation  tri. Sterling 2002 John Q. || Rebecca Payne
|-
| 2004 || colspan=2|Birth || Clara
|-
| 2005 || Lakanoiden välissä || Sexual Life || Gwen
|-
|rowspan=3|2007 || colspan=2|Suffering Man’s Charity || Helen Jacobsen
|-
| colspan=2|What Love Is || Laura
|-
| colspan=2|Superman: Doomsday || Lois Lane (äänirooli)
|-
| 2008 || colspan=2|Toxic Skies || tri. Tess Martin
|-
| 2009 || L.A. Gigolo || Spread || Samantha
|-
| 2010 || Katastrofikytät || The Other Guys || Pamela Boardman
|-
|rowspan=2|2011 || colspan=2|Cedar Rapids || Joan Ostrowski-Fox
|-
| colspan=2|Rampart || Catherine
|-
|rowspan=3|2012 || colspan=2|That’s What She Said || Dee Dee
|-
| colspan=2|Black November || Barbra
|-
| colspan=2|Arthur Newman  Mina Crawley 2013 Nothing Left to Fear  Wendy 2014 Wild Card  Roxy2016 Opening Night  BrookeCatfight  Ashley2017 My Friend Dahmer  Joyce DahmerThe Last Word  ElizabethArmed Response  Riley 2019 The Best of Enemies  Mary Ellis 2020 The Vanished  Wendy Michaelson 2021 13 Minutes  Tammy 2022 What Remains  Maureen2023 Frankie Meets Jack  KatrinaSupercell  Quinn BrodyYou’re Killing Me  Astrid Schroder
 Televisioelokuvat Vuosi Suomenkielinen nimi Alkuperäinen nimi Rooli 1992 O Pioneers!  Marie 1994  Muuria vasten  Against the Wall  Sharon Tyttöjä vankilassa  Girls in Prison  JenniferThe Investigator  Lucinda 1995 Kingfish: A Story of Huey P. Long  Aileen Dumont 1996  Hiljaiset seinät  If These Walls Could Talk  Christine Cullen (osassa ”1996”) 1997  Maanalaisia tarinoita  Subway Stories  raskaana oleva nainen (osassa ”Manhattan Miracle”) 2000  Kohtalokkaat laukaukset  One Kill  kapteeni Mary Jane O’Malley 2004 Gracie’s Choice  Rowena LawsonThe Dead Will Tell  Emily Parker 2005  Hopeakellojen arvoitus  Silver Bells  Catherine O’Mara 2006 Fatal Desire  Tanya Sullivan 2011 Girl Fight  MelissaSilent Witness  Kate Robb 2014 One Christmas Eve  Nell Blackemore 2016 Looks Like Christmas  Carol Montgomery 2022 Girl in Room 13  Janie

 Televisiosarjat Vuosi Suomenkielinen nimi Alkuperäinen nimi Rooli Jakso(t) 1987–1991 Another World  Vicky Hudson / Marley Love  72 jaksoa 1991 Murphy Brown  Nica  ”It Came from College” 1993  Nuori Indiana Jones seikkailee  The Young Indiana Jones Chronicles  Kate  ”The Scandal of 1920” 1998 Ellen  Karen  ”Hospital” 2001 Ally McBeal || Melanie West || 7 jaksoa
|-
| 2004–2005 || colspan=2|Everwood || Amanda Hayes || 10 jaksoa
|-
| 2005 || Muodon vuoksi || Nip/Tuck || Nicole Morretti || 3 jaksoa
|-
| 2005–2006 || colspan=2|Higglytown Heroes || tarjoilijatar Gloria (ääni) || 3 jaksoa
|-
| 2006–2008 || Teoria miehistä || Men in Trees || Marin Frist || 36 jaksoa
|-
| 2007 || colspan=2|Masters of Science Fiction || Martha Van Vogel || ”Jerry Was a Man”
|-
| 2009–2011 || colspan=2|Hung || Jessica Haxon || 30 jaksoa
|-
| 2012 || colspan=2|Blackout || tri. Debra Westen || 3 jaksoa
|-
| 2013 || colspan=2|Save Me || Beth Harper || 7 jaksoa
|-
| 2013–2014 || colspan=2| The Michael J. Fox Show || Susan Rodriguez-Jones || 5 jaksoa
|-
| 2013, 2015 || Seikkailuhetki || Adventure Time || Cherry Cream Soda (ääni) || 2 jaksoa
|-
| 2014 || colspan=2|The Legend of Korra || Suyin Beifong (ääni) || 14 jaksoa
|-
|rowspan=2| 2015 || colspan=2|Dig || Lynn Monahan || 10 jaksoa
|-
| colspan=2|Quantico || tri. Susan Langdon || ”Guilty”
|-
| 2016 || colspan=2|Aftermath || Karen Copeland ||rowspan=2| 13 jaksoa
|-
| 2017–2018 || colspan=2|The Brave || apulaisjohtaja Patricia Campbell
|-
| 2018–2019 || colspan=2|Chicago P.D. || poliisikomentaja Kate Brennan || 11 jaksoa
|-
| 2021–2023 || colspan=2|All Rise''  Corrine Cuthbert  6 jaksoa

 Lähteet 
 Viitteet 

Luokka:Yhdysvaltalaiset näyttelijät
Luokka:Daytime Emmy -palkinnon saajat
Luokka:Liikenneonnettomuudessa kuolleet
Luokka:Vuonna 1969 syntyneet
Luokka:Vuonna 2022 kuolleet